Na osnovu Zakona o upravljanju otpadom (»Sl.list CG« br. 64/11 i 39/2016), objavljujemo

**POZIV**

**za prikupljanje pisanih ponuda,**

**radi trajnog zbrinjavanja otpada**

Danom objavljivanja ovog Poziva prestaje da važi Poziv objavljen 18.08.2023. godine za predmetni postupak.

**1. Predmet postupka:**

|  |  |  |  |  |  |  |  |
| --- | --- | --- | --- | --- | --- | --- | --- |
| **Rb** | **Materijal i šifra otpada** | **Vrsta otpada** | **Lokacija**  | **Jedinica mjere** | **Količina** **(minimalno 5.000 t)** | **Jedinična cijena bez PDV-a (min 2 €/t)** | **Ukupno bez PDV-a** |
| 1. | Lebdeća čestica pepela nastala od uglja – šifra otpada **10 01 02**  | Otpadni pepeo | TE Pljevlja | t |  |  |  |
| **Ukupno bez PDV-a:** |  |
| **PDV:** |  |
| **Ukupno sa PDV-om:** |  |

Predmet je otpad nastao u TE Pljevlja, prema obimu, količini i vrsti, kako je to naznačeno u specifikaciji:

Napomena:

* Period važenja ponude 60 dana;
* Minimalna cijena otpadnog pepela je 2,00 €/t; Ponuđač ne može ponuditi cijenu ispod minimalno procijenjene vrijednosti otpadnog pepela;
* Minimalna količina otpadnog pepela za koji ponuđač može dati ponudu je 5000 t na godišnjem nivou;
* Sva potrebna oprema potrebna za preuzimanje i transport pepela je obaveza Ponuđača (Kupca);
* Procjena Naručioca je da se akumulira 350.000 t na godišnjem nivou.

**2. Uslovi i način plaćanja**

Ponuđač sa kojim se zaključi Ugovor će uplatiti Naručiocu ugovorenu vrijednost za otkupljenu količinu otpada u roku od 5 dana od dana potpisivanja Ugovora, a prije preuzimanja otpada. Tačna količina otpada utvrdiće se mjerenjem-vaganjem u trenutku primopredaje otpada. Naručilac zadržava pravo provjere preciznosti vaga. Jedinične cijene po toni date u ponudi, se ne mogu mijenjati. Plaćanje PDV-a je obaveza Ponuđača. U ukupnu cijenu su uračunati svi zavisni troškovi utovara, transporta, mjerenja – vaganja otpada.

**3. Uslovi i podobnost ponuđača**

U postupku može da učestvuje samo ponuđač koji:

1. je registrovan za obavljanje djelatnosti, pri čemu se u ponudi dostavlja Dokaz o registraciji kod organa nadležnog za registraciju (Izvod CRPS-a);
2. ima dozvolu (licencu ili drugi akt) za obavljanje djelatnosti koja je predmet poziva, u skladu sa zakonom, pri čemu se u ponudi dostavlja dozvola za preradu, odstranjivanje, sakupljanje i transport otpada (prema šiframa otpada datim u tački 1 Poziva);

ili

koristi pepeo kao sirovinu u procesu sopstvene proizvodnje, pri čemu u ponudi dostavlja Izjavu privrednog subjekta da će koristiti pepeo kao sirovinu u procesu sopstvene proizvodnje.

1. je uredno izvršio sve obaveze po osnovu poreza i doprinosa o kojima evidenciju vode državni organi u skladu sa zakonom. Potvrde organa uprave nadležnog za poslove poreza da su uredno izvršene sveobaveze po osnovu plaćanja poreza i doprinosa za period do 90 dana prije javnog otvaranja ponuda (Potvrda iz Poreske uprave Ministarstva finansija);
2. u periodu od dvije godine prije dostavljanja poziva nije osuđen za krivično djelo i da mu nije izrečena mjera zabrane obavljanja djelatnosti u vezi sa krivičnim djelom (Uvjerenje iz Ministarstva pravde za pravno lice).

U okviru ponude dostaviti i sljedeće:

1. Naziv i sjedište pravnog lica;
2. Matični broj pravnog lica;
3. Ime i prezime lica za komunikaciju sa Naručiocem, broj telefona, e-mail;
4. Broj računa i naziv banke;
5. Dokaz o uplati depozita;
6. Finansijski dio ponude;
7. Period važenja ponude.

Svi dokumenti, podnijeti uz ponudu, treba da budu povezani neprekidnom trakom (jemstvenikom) u jednu cjelinu i zapečaćeni tako da se ne mogu naknadno ubacivati, odstranjivati ili zamjenjivati pojedinačni listovi, odnosno prilozi, a da se vidno ne oštete listovi ili pečat. Svaka stranica ponude mora biti numerisana.

Nije dozvoljeno dostavljenje alternativnih ponuda.

Otpad se preuzima u viđenom stanju bez prava na naknadnu reklamaciju, u kontinuitetu, tokom cijele godine od dana zaključenja Ugovora, do iscrpljivanja ugovorenih količina. Obaveza izabaranog operatera otpada je da trajno zbrine preuzeti otpad i da o tome dostavi EPCG AD pisani dokaz, što će biti definisano Ugovorom ili da ukoliko pepeo koristi kao sirovinu dostavi Izjavu da je pepeo iskorišćen kao sirovina, u skladu sa zakonom i po svim standardima, u procesu proizvodnje i na taj način učinio da on prestane da bude pretnja životnoj sredini.

Ponuđač je obavezan da preuzme kompletnu odgovornost za bezbjedan rad i zaštitu okoline, tokom preuzimanja, odnosno utovara i transporta, kao i demontaže predmetnog otpada.

**4. Garancija ozbiljnosti ponude**

Ponuđači se obavezuju da uplate depozit u iznosu od 10% vrijednosti ponude na žiro račun 535-55-11.

Dokaz o uplati depozita se dostavlja u ponudi.

Ukoliko ponuđač odustane od svoje ponude u periodu važenja ponude EPCG AD će zadržati iznos depozita.

Ponuđačima čija se ponuda ne prihvati zbog određenih nedostataka, iznos depozita će biti vraćen u roku od 10 (deset) dana od dana donošenja Odluke o izboru najpovoljnije ponude. Ostalim ponuđačima čije su ponude odbijene ili rangirane iza izabranog ponuđača, uplaćeni iznos depozita će biti vraćen u roku od 10 (deset) dana od dana zaključenja Ugovora o prodaji.

Depozit izabranog ponuđača sa najpovoljnijom ponudom se zadržava i za taj iznos se umanjuje kupoprodajna cijena.

**5. Kriterijum za izbor najpovoljnije ponude je »najviša ponuđena cijena otpada«.**

**6. Vrijeme i mjesto uvida**

Zainteresovani ponuđači otpad mogu pogledati u toku trajanja Poziva, radnim danima od 9-14h zakazivanjem termina obilaska kod kontakt osobe:

* Zoran Šljukić, tel: 067/204-754;

**7.** **Vrijeme i mjesto podnošenja ponude**

Ponude dostaviti u zapečaćenoj koverti sa naznakama »ZA POZIV ZA DOSTAVLJANJE PONUDA ZA TRAJNO ZBRINJAVANJE OTPADA« i **»NE OTVARAJ prije zvanične sjednice Komisije za otvaranje ponuda«.** Na koverti moraju biti naznačeni i osnovni podaci o ponuđaču (naziv i adresa).

Ponude se dostavljaju na adresu:

EPCG AD Nikšić, ul. Vuka Karadžića br. 2, Nikšić ili neposredno na arhivi EPCG AD Nikšić do dana **25.08.2023. do 10:00h** u zapečaćenom omotu.

**8.Vrijeme i mjesto javnog otvaranja ponuda**

Javno otvaranju ponuda, kojem su obavezni prisustvovati ovlašćeni predstavnici ponuđača, uz pisano ovlašćenje, biće održano nakon isteka krajnjeg roka za prijem ponuda **25.08.2023. godine u 10:00h** u prostorijama EPCG, ul. Vuka Karadžića 2, Nikšić.

Ponude dostavljene poslije navedenog roka, kao i one koje su nepotpune ili nijesu zapečaćene neće se razmatrati.

Ukoliko dva ili više ponuđača ponude istu cijenu, ponuda će se licitirati na licu mjesta.

**9.** **Rok za donošenje odluke**: **20 dana** od dana otvaranja ponuda.

**10. Druge informacije**

Izabrani ponuđač, sa kojim će se zaključiti Ugovor o predaji otpada, obavezan je da se pridržava, odnosno postupa u svemu u skladu sa odredbama člana 81 Zakona o upravljanju otpadom (»Sl.list CG« br. 64/11 i 39/2016) kao i odredbama Pravilnika o bližem sadržaju dokumentacije koja se podnosi uz zahtjev za izdavanje dozvole za uvoz, izvoz i tranzit otpada, kao i listi klasifikacije otpada (»Sl.list CG« br.71/10).

Izabrani ponuđač je dužan da zaključi Ugovor o predaji otpada u roku od 15 dana od dana donošenja odluke, kojim će bliže definisati prava i obaveze.

Za vrijeme trajanja Poziva za dostavljanje ponuda za trajno zbrinjavanje otpada zainteresovani ponuđači mogu dobiti sva potrebna obavještenja od osobe za kontakt: Andrija Lazović, tel.br. 040 204 220 i mail: andrija.lazovic@epcg.com.

|  |
| --- |
|  **Izvršni direktor** |
|  Nikola Rovčanin |
|   |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |